Imerkesjongers

De imerkesjongers (Helopsaltes) foarmje in skaai yn 'e famylje imerkesjongerfûgels (Locustellidae).

In útwrydske molekulêre fylogenetyske stúdzje fan 'e famylje fan 'e imerkesjongerfûgels, dy't yn 2018 publisearre waard, joech de konklúzje dat it skaai strûksjongers (Locustella) út twa klades bestie. It skaai waard dêrom opsplitst en seis soarten waarden fan it skaai strûksjongers ferset nei it nije skaai imerkesjongers mei it Sibearysk reidimerke (Helopsaltes certhiola) as de typesoarte.

De seis soarten fan it skaai binne:

 grutte snilekrûper (Helopsaltes fasciolatus)
 Koreaansk reidimerke (Helopsaltes pleskei)
 Ochotskreidimerke (Helopsaltes ochotensis)
 Sachalinreidimerke (Helopsaltes amnicola)
 Sibearysk reidimerke (Helopsaltes certhiola)
 Japansk reidimerke (Helopsaltes pryeri)


Kategory:Fûgelskaai
Kategory:Imerkesjongerfûgel